بریڈلی کوپر

بریڈلی چارلس کوپر (پیدائش: 5 جنوری 1975ء) امریکی اداکار اور فلم ساز ہیں۔ وہ متعدد اعزازات کے حامل ہیں، جن میں ایک برٹش اکیڈمی فلم ایوارڈ اور تین گریمی ایوارڈ شامل ہیں۔ اس کے علاوہ انھیں بارہ مرتبہ اکیڈمی ایوارڈ، چھ مرتبہ گولڈن گلوب ایوارڈ اور ایک بار ٹونی ایوارڈ کے لیے نامزد کیا گیا۔ بریڈلی تین بار فوربس 100 نامور شخصیات کی فہرست میں شامل ہوئے اور 2015ء میں ٹائم میگزین کی دنیا کی 100 بااثر شخصیات کی فہرست میں ان کا نام آیا۔ ان کی فلموں کی عالمی کمائی 13 ارب ڈالر سے زائد ہے اور وہ چار مرتبہ دنیا کے سب سے زیادہ معاوضہ لینے والے اداکاروں کی سالانہ فہرستوں میں جگہ بنا چکے ہیں۔

بریڈلی نے سنہ 1999ء میں ٹیلی وژن سیریز  میں مہمان کردار کے ذریعے ٹیلی وژن اور فلمی سفر کا آغاز کیا۔ سنہ 2000ء میں وہ ایکٹرز اسٹوڈیو کے ماسٹر آف فائن آرٹس (ایم ایف اے) پروگرام میں داخل ہوئے۔ کچھ ہی عرصے بعد انھوں نے مزاحیہ فلم  (2001ء) میں مرکزی کردار کے ساتھ فلمی میدان میں قدم رکھا اور ٹیلی وژن سیریز  (2001ء–2006ء) میں  کے کردار سے کچھ شہرت حاصل کی۔ جب اس سیریز میں ان کے کردار کو کم کر دیا گیا، تو انھیں فنی سفر کے بارے میں شکوک لاحق ہوئے؛ تاہم جلد ہی انھوں نے مزاحیہ فلم  (2005ء) میں معاون کردار کے ذریعے مزید پہچان حاصل کی۔ بریڈلی کو اصل شہرت  (2009ء) سے ملی جو تنقیدی اور تجارتی لحاظ سے کامیاب فلم تھی اور جس کے سلسلے کی فلمیں 2011ء اور 2013ء میں بھی آئیں۔ ان کا فنی سفر  (2011ء) اور  (2012ء) جیسی فلموں میں مرکزی کرداروں کے ساتھ ترقی کرتا رہا۔

بریڈلی کو مزید کامیابی رومانوی مزاحیہ فلم  (2012ء)، سیاہ مزاحیہ فلم  (2013ء) اور جنگی سوانحی فلم  (2014ء) کے ذریعے ملی جس کے وہ پروڈیوسر بھی تھے۔ 2014ء میں انھوں نے براڈوے تھیٹر میں  کے احیا میں  کا کردار ادا کیا اور مارول سنیمیٹک یونیورس میں کردار  کی آواز دینا شروع کی۔ کوپر نے موسیقی پر مبنی رومانوی فلم  (2018ء) کو پروڈیوس، تحریر، ہدایت اور اس میں مرکزی کردار ادا کیا۔ اس فلم کے امریکی بل بورڈ 200 نمبر وَن ساؤنڈ ٹریک اور اس کے معروف نغمے  پر انھیں ایک بافٹا ایوارڈ اور دو گریمی ایوارڈ ملے۔ بعد ازاں انھوں نے سنسنی خیز فلمیں  (2019ء) اور  (2021ء) پروڈیوس کیں اور سوانحی ڈراما فلم  (2023ء) کو مشترکہ طور پر تحریر، ہدایت اور اس میں معروف موسیقار  کے کردار کے طور پر اداکاری کی۔

بریڈلی کو 2011ء میں پیپل میگزین کی جانب سے  قرار دیا گیا۔ وہ کئی ایسے خیراتی اداروں کی حمایت کرتے ہیں جو سرطان کے خلاف جدوجہد کرتے ہیں۔ بریڈلی کی اداکارہ جینیفر ایسپوسیٹو سے مختصر مدت کی شادی ہوئی تھی اور ان کی ماڈل ارینا شیک سے ایک بیٹی ہے۔

 حوالہ جات 

زمرہ:آئرش نژاد امریکی شخصیات
زمرہ:اطالوی نژاد امریکی شخصیات
زمرہ:اکیسویں صدی کے امریکی مرد اداکار
زمرہ:اکیسویں صدی کے امریکی مرد مصنفین
زمرہ:امریکی مرد اسٹیج اداکار
زمرہ:امریکی مرد ٹیلی ویژن اداکار
زمرہ:امریکی مرد صوتی اداکار
زمرہ:امریکی مرد فلمی اداکار
زمرہ:امریکی مرد منظر نویس
زمرہ:ایکٹرز اسٹوڈیو کے فضلا
زمرہ:بقید حیات شخصیات
زمرہ:بیسویں صدی کے امریکی مرد اداکار
زمرہ:پنسلوانیا کے ٹیلی وژن پروڈیوسرز
زمرہ:پنسلوانیا کے فلم ہدایت کار
زمرہ:پنسلوانیا کے منظر نویس
زمرہ:دی نیو سکول کے فضلا
زمرہ:فلاڈیلفیا کے مرد اداکار
زمرہ:گریمی ایوارڈ فاتحین
زمرہ:ولانووا یونیورسٹی کے فضلا
زمرہ:1975ء کی پیدائشیں